ชักจะติดใจ
เกือบจะลงตัวทุกพรรค บนตำแหน่งหัวหน้าพรรคเพื่อต่อสู้ในสนามเลือกตั้ง,รอลุ้นปชป.จะไปทางไหน วังวนขัดแย้งรัฐบาลมีประเด็นขบเหลี่ยมกันเล็กน้อยกับพลังประชารัฐฐานที่มั่น ลุงตู่,ข่าว เขย่าขวด สุดสัปดาห์นี้เริ่มจะเข้าที่เข้าทางสำหรับพรรคการเมืองต่างๆ เพื่อเตรียมเข้าสู่สนามเลือกตั้ง,ภูมิใจไทย เรียบร้อยไปแล้วได้ อนุทิน ชาญวีรกูล คุมทัพ,พลังประชารัฐ ได้ อุตตม สาวนายน เป็นหัวหน้าพรรค,ประชาธิปัตย์ ยังไม่รู้หัวก้อยว่าใครจะขึ้นเป็นหัวหน้าพรรค อภิสิทธิ์ เวชชาชีวะ ซึ่งต้องรักษาเก้าอี้ให้ได้,นพ.วรงค์ เดชกิจวิกรม คู่แข่งที่ประกาศสู้ยิบตา,แรกๆนึกว่าสู้กันเพื่อภาพลักษณ์ที่สดใสของพรรค แต่ทำไปทำมาปรากฏว่าเริ่มเล่นกัน แรง มากขึ้นเป็นลำดับ,เพื่อไทย ล่าสุดบอกว่าเคาะแล้วจะเป็น สุดารัตน์ เกยุราพันธุ์ แต่ก็คงต้องลุ้นจนกว่าจะถึงจุดสุดท้าย,ที่แน่ๆก็คือ ทักษิณ ชินวัตร จะมาบัญชาการนอกประเทศที่ฮ่องกงด้วย,ว่าไปแล้วเครือข่ายเพื่อไทยนั้นได้มีการวางแผน แยกกันเดินรวมกันตี โดยจะให้เพื่อไทยเป็นพรรคหลัก มีพรรคลูกอย่าง เพื่อธรรม และ เพื่อชาติ เป็นแนวร่วม,แถมยังมี อนาคตใหม่ เป็นพรรคพี่พรรคน้อง แม้การบริหารจัดการจะแยกขาดจากกันอย่างเด็ดขาดก็ตาม,น้ำหนักเด็ดขาดต่อการตัดสินใจน่าจะเป็นเจ้าของบ้านจันทร์ส่องหล้า,ปล่อยให้ น้องแดง ต้องดิ้นไปทำพรรคการเมืองใหม่ เพื่อธรรม เพื่อเป็นกำลังในทางการเมืองและเพิ่มอำนาจต่อรองต่อไป,พลังประชารัฐแม้จะมาอย่างชิลๆ วางตัวตนเสร็จสรรพด้วยระดับ 4 รัฐมนตรีจากรัฐบาลซึ่งครองตำแหน่งสำคัญเอาไว้ไม่ว่าจะเป็นหัวหน้าพรรค รองหัวหน้าพรรค เลขาธิการพรรค โฆษกพรรค,มีนักการเมืองจากพรรคอื่นๆ เข้ามาร่วมไม่น้อย,ล่าสุด สามมิตร จะยกทัพมาร่วมอีกราว 70 คน โดยจะเคลื่อนไหวในสัปดาห์หน้า หลังจากเกิดปัญหาจนกลายเป็นข่าวว่าจะ แตกคอ กัน,ว่าไปแล้วเป็นไปไม่ได้ว่าจะไม่ไปด้วยกัน เพราะการก่อกำเนิดพรรคการเมืองนี้ก็เป็นคนของรัฐบาลชุดนี้นี่แหละที่คิดและวางแผน,แต่ปัญหาคงเป็นเรื่องของพื้นที่เรื่องของค่าใช้จ่าย เรื่องของอำนาจต่อรอง,ที่ผ่านมาได้มีการแบ่งภาระในหลายส่วน แต่ละส่วนก็ไปหาผู้สมัครแล้วนำมาเสนอให้พรรคพิจารณา,ปัญหามันคงอยู่ตรงนี้แหละ,แต่ที่ไม่มีปัญหาคือ พี่ใหญ่ ซึ่งรับหน้าที่ ผู้จัดการใหญ่,เพราะนักการเมืองนั้นต้องการที่จะลงสมัครเลือกตั้งเพื่อขึ้นสู่เวที แต่นั่นต้องหมายความว่าจะต้องชนะให้ได้,ที่สำคัญก็คือจะต้องได้เป็นรัฐบาล,ลำพังตรงนี้คงไม่เท่าไร แต่ในแวดวงรัฐบาลเดียวกันนั่นแหละคือปัญหาไม่น้อย เพราะพลังประชารัฐนั้นมีคนของรัฐบาลเป็นแกนสำคัญ,นั่นก็หมายความหากได้เป็นรัฐบาลหลังเลือกตั้งเหล่านี้จะมีอำนาจต่อรองที่สูง แม้ พล.อ.ประยุทธ์ จันทร์โอชา จะเป็นนายกฯก็ตาม,ความเคลื่อนไหวทางการเมืองเรื่องพลังประชารัฐนั้นดูไม่ค่อยสบอารมณ์ของเพื่อนพ้องน้องพี่บางคน,เพราะต่อไปจะทำให้ถูกลดบทบาทไร้อำนาจต่อรอง ข้อสำคัญก็คือความไม่มั่นใจว่ารัฐบาลใหม่จะตั้งให้เป็นรัฐมนตรีหรือไม่?,ชักติดใจเสียแล้วมัน เพลิน ดีมิใช่หรือ?,ลิขิต จงสกุล
ข่าว เขย่าขวด สุดสัปดาห์นี้เริ่มจะเข้าที่เข้าทางสำหรับพรรคการเมืองต่างๆ เพื่อเตรียมเข้าสู่สนามเลือกตั้ง
พรรคการเมือง,เลือกตั้ง,สับรางวันอาทิตย์,ลิขิต จงสกุล,ข่าวเขย่าขวด,ข่าวทั่วไป